《十楼怀古 其十 筹边楼》
明代·何乔新

元和相国有贤子，仗钺拥麾镇西鄙。朱甍翠瓦构危楼，徼外闻西尽风靡。

楼中粉壁图江山，南楼羌僰西吐蕃。不须聚米著形势，阨塞尽归指顾间。

维州向化首来服，凛凛威西震殊俗。可怜相府妒成功，执送蕃酋逞残酷。

谁为此策奇章公，不恤国是心匪忠。马公反复义利辨，此论未知吾不从。

雄姿伟略今安在，髣髴丹青见风采。忠贞世笃能几人，独立风前增感慨。

作者简介：何乔新（1427年-1502年）字廷秀，号椒丘，又号天苗。江西广昌旴江镇人，何文渊第三子。明代大臣。景泰五年（1454）中进士，后拜刑部侍郎。孝宗嗣位，万安、刘吉等忌乔新刚正，出为南京刑部尚书。未几，复代杜铭为刑部尚书。孝宗弘治元年（1488年）正月，吏部尚书王恕举荐为刑部尚书，弘治四年八月（1491年）辞官归里，辞官后杜门著述。弘治十五年十二月二十二日（1503年1月19日）卒，年七十六岁。正德十一年（1516年），追赠太子太保，次年追谥文肃。